CELEX: 32014D0414
Language: sk
Date: 2014-06-27 00:00:00
Title: 2014/414/EÚ: Rozhodnutie Európskej rady z 27. júna 2014 , ktorým sa Európskemu parlamentu navrhuje kandidát na funkciu predsedu Európskej komisie

1.7.2014   
            
            
               SK
            
            
               Úradný vestník Európskej únie
            
            
               L 192/52
            
         ROZHODNUTIE EURÓPSKEJ RADY
   z 27. júna 2014,
   ktorým sa Európskemu parlamentu navrhuje kandidát na funkciu predsedu Európskej komisie
   
      (2014/414/EÚ)
   
   EURÓPSKA RADA,
   so zreteľom na Zmluvu o Európskej únii, a najmä na jej článok 17 ods. 7,
   keďže:
   
               (1)
            
            
               V článku 17 ods. 7 Zmluvy o Európskej únii sa stanovuje, že zohľadňujúc voľby do Európskeho parlamentu a po príslušných konzultáciách navrhne Európska rada Európskemu parlamentu kandidáta na funkciu predsedu Európskej komisie.
            
         
               (2)
            
            
               Voľby do Európskeho parlamentu sa uskutočnili 22. až 25. mája 2014 v súlade s rozhodnutím Rady 2013/299/EÚ, Euratom (1).
            
         
               (3)
            
            
               Zástupcovia Európskeho parlamentu a Európskej rady uskutočnili v súlade s vyhlásením č. 11 pripojeným k záverečnému aktu medzivládnej konferencie, ktorá prijala Lisabonskú zmluvu, potrebné konzultácie.
            
         
               (4)
            
            
               Európskemu parlamentu by sa mal preto navrhnúť kandidát na funkciu predsedu Európskej komisie,
            
         PRIJALA TOTO ROZHODNUTIE:
   Článok 1
   Týmto sa pán Jean-Claude JUNCKER navrhuje Európskemu parlamentu ako kandidát na funkciu predsedu Európskej komisie.
   Článok 2
   Toto rozhodnutie sa postúpi Európskemu parlamentu.
   Článok 3
   Toto rozhodnutie sa uverejní v Úradnom vestníku Európskej únie.
   
      V Bruseli 27. júna 2014
      
         
            Za Európsku radu
         
         
            predseda
         
         H. VAN ROMPUY
      
   
   
      (1)  Rozhodnutie Rady 2013/299/EÚ, Euratom zo 14. júna 2013, ktorým sa stanovuje termín pre ôsme priame a všeobecné voľby poslancov Európskeho parlamentu (Ú. v. EÚ L 169, 21.6.2013, s. 69).